Die storie gaan eintlik oor my suster. Die seuns het soos bye om haar gezoem en reeds in standerd vyf op ouderdom twaalf, het sy al ‘n vaste kêrel gehad. Op hoërskool het die matriekseuns slote getrap na ons voordeur en wie moes altyd die deur vir hulle oopmaak? Die uwe, armsalige ekke, droëbek, wat nooit ‘n man se knieë kon lam maak nie.
Sommige kêrels was nie baie welkom nie en dan was dit my onaangename takie om vir hulle te jok, dat sus nie tuis is nie. Een so ‘n knaap, was onafskudbaar soos ‘n bosluis en wou maar net nie die boodskap kry nie. Eendag klop hy weer aan die deur en sus wat in die sitkamer was, kruip hande-viervoet by die sydeur uit en los my om die leuen te vertel. Hy sê toe dat hy haar deur die venster gesien vlug het! Ek het soos ‘n totale gek gevoel, maar dit was die laaste sien van dié blikkantien!
Hoe is dit dat ons ouer susters so geshine het, en ons is nie raakgesien deur die Adamgeslag nie? Ek het nie eers ‘n storie om te vertel nie.
Gelukking het jy die bollie gegorrel om jou sussie te beskerm… dink net… as daai blikbeker dalk vir haar in die hande gekry het… dalk sou jy dan moes moord pleeg! 😉
Ek is so bly my sus kon daardie vent afskud. Hy was regtig grillerig.Ek het self op my dag weggekruip vir ongewenste besoekers😄😄Ek weet nie of ek regtig wys geword het deur die jare nie.